# data[].attributes.attachment_link.title
עשה ואל תעשה בפדגוגיה של שנת תשפא

# data[].attributes.attachment_link.title
טיפים לשיעור סינכרוני (1)

# data[].attributes.attachment_link.readable_text
דו"ח שפורסם ב-3 ביולי 2020, מנסה לעזור לנו לדמיין כיצד ייראו בתי הספר בספטמבר הקרוב, כאשר בעולם כולו יעברו ככל הנראה לסוגים שונים של למידה היברידית: למידה שחלק ממנה מתקיים במבנה ביה"ס וחלק מתקיים בבית.

המסמך ממש מעשי ומוצלח לדעתי, אז תרגמתי באופן חופשי לעברית את עיקרי הדברים. את הדו"ח המלא תוכלו למצוא כאן:
Reich, Justin, and Jal Mehta. 2020. " Imagining September: Principles and Design Elements forAmbitious Schools During COVID-19." EdArXiv. July 3. doi:10.35542/osf.io/gqa2w
מה?
דו"ח מסכם של שני חוקרים מ הרווארד ו-MIT המבוסס על איסוף רעיונות ממספר קבוצות עבודה של בעלי עניין: תלמידים, מורים, מנהלים, הורים, מפקחים, קובעי מדיניות ברשויות מוניציפליות ויזמי חינוך. התוצר: 7 עקרונות פעולה מומלצים, ואיך הם יכולים לבוא לידי ביטוי בשטח.
למה?
הסיבות להתכנסות ולכתיבה: עד עכשיו היה טיפול בעיקר בצדדים טכניים של חזרה לביה"ס (שמירת מרחק, היגיינה). הייתה תגובה למצב ולא הובלה מתוך חשיבה מסודרת. בנוסף, רוב הלמידה עד כה בארה"ב הייתה מרחוק, ואילו בספטמבר תהיה כנראה למידה היברידית - חלק בביה"ס וחלק אונליין.
לשם מה?
קודם כל צריך שכל בי"ס יגדיר מהם הערכים שלו, כי כידוע, Culture eats strategy for breakfast... כדאי להחליט על קו ברור ופשוט, אבל לאפשר התבוננות, גמישות ודינמיות בהתאם לתובנות ולשינוי המצב.

תכל'ס: 7 עקרונות להפעלת בתי ספר בזמן Covid 19

1. מערכות יחסים הן הבסיס של החינוך הבית ספרי
מי שלא ימצא דרך לשים את הדגש על בניית מערכות יחסים, לא יצליח גם במשימות הלימודיות.

2. גישות ליברליות לשוויון
לא מספיק לדאוג לקידום ההישגים האקדמיים של אוכלוסיות מוחלשות. יש לשנות את כל הלמידה כך שתהיה רלוונטית עבור סוגים שונים של תלמידים ולכלול את כולם בין מקבלי ההחלטות.

3. להגביר את האחריות של הלומדים על הלמידה (Student Agency)
ילדים היו בבתים במשך חודשים וזה שיפר את יכולות הלמידה העצמאית שלהם. במקום להחזיר אותם לאחור, או "לדחוף" שיטות בית ספריות לתוך הבית, צריך להישען על דרכי הלמידה שפיתחו התלמידים באופן עצמאי, ולנסות לשלבן בלמידה הבית ספרית.

4. "Marie Kondo-ing" של סדרי העדיפויות הבית ספריות
תלמידים הפסידו חומר ויהיו פחות זמן בביה"ס בשנה הבאה. הדרך להתמודד היא שינוי סדרי העדיפויות. בהשראת גישת מארי קונדו לסידור הבית, מומלץ להשאיר רק את מה שעושה לנו טוב, ולהיפטר ממה שלא חיוני.

5. בלמידה היברידית, הזמן הפיזי בבית הספר (Building Time) יהיה שווה זהב!
יהיה פחות זמן פיזית בביה"ס וגם זה יכול להילקח מאתנו ברגע. ילדים כמהים לקשר חברתי אנושי ולפעילויות פיזיות עם חבריהם ועם המורים. לכן צריך לחשוב ביתר שאת על מה ראוי לעשות בביה"ס - רק מה שלא יכול להיעשות בבית! ובעיקר סביב קשר אנושי.

6. טיפוח המשפחה והקהילה
חשוב לטפח את הקשר עם המשפחות בקהילה כדי לעודד יכולת של ילדים ללמוד בכל זמן ובכל מקום, בתמיכת מבוגרים וילדים אחרים.

7. למידה ארגונית סדירה
כדי לפתח מוכנות לשינוי תמידי מתמשך, יש ליצור מסגרות וסדירויות ללמידה משותפת של המורים, ולעודד יישום שינויים וגמישות בהתאם להתפתחות במצב.
איך?
בכל עיקרון יש תיאור קצר + סט של Storyboards: תיאורים נרטיביים של דוברים דמיוניים (תלמידים, מורים, מנהלים), על איך זה ייראה בשטח. סיפור דמיוני שיעזור לצוותי החינוך לדמיין בעצמם את הסיפורים האפשריים שלהם.

חשוב להבין שאין כוונה להמליץ על מודל אחד ספציפי, אלא לתת רעיונות והשראה. מומלץ לקיים בכל בית ספר קבוצות חשיבה בשיתוף תלמידים ובעלי עניין אחרים, ולגבש תפיסה הוליסטית ולא סתם לאמץ רעיונות אקראיים שאינם קשורים זה לזה.
אפרט כאן עכשיו את הסיפורים שהם מציעים בכל עיקרון. מטעמי עצלות ויתרתי על הסגנון הסיפורי לטובת תמצות.... כאמור, אלו רעיונות להשראה ולא שיטה סדורה: עיקרון 1: מערכות יחסים
כפתור Call a Teacher
ללמידה מרחוק: סימנייה קבועה בדפדפן, שמעבירה אותך לצ'אט או לחדר וידיאו, שבו כל הזמן נוכח מורה להתייעצות (לפעמים ספרנית ביה"ס), למקרה שהמורה עסוק/ה ולא מצליחים להתקדם.

Advisory - קבוצת שייכות קטנה
מפגש "מה נשמע" כל יום בצהריים. כ-10 תלמידים ומורה כלשהו מצוות בית הספר. זה "המאמן" האישי של הקבוצה. המורה מקיימ/ת שיחה-שתיים אישיות במהלך השבוע עם כל אחד, ווטסאפים פעם-פעמיים ביום, וסדירויות נוספות שהקבוצה מחליטה עליהן (למשל משחקי מחשב יחד ביום ה' בערב).

Looping
להשאיר את המחנכ/ת משנה שעברה עם אותה הכיתה, כדי להתבסס על מערכות היחסים שכבר קיימות.

E-Sports
במקום נבחרות הספורט שבוטלו כרגע, פעם בשבוע מארגנים טורנירים של משחקי מחשב. נפגשים בשעה קבועה, צופים יחד בסרטון על שחקן מקצועני או קבוצה מקצוענית, או בסרטון שמלמד אסטרטגיה כלשהי במשחק, ואז משחקים יחד בקבוצות. לפעמים המורה מארגנ/ת את הקבוצות, או שמשחקים נגד אנשים אחרים ברשת. בהמשך אם רוצים - נרשמים כנבחרת בית ספרית לטורנירים שונים.
עיקרון 2: קידום שוויון
תכנון שוויוני
שילוב ילדים ממגוון משפחות בשלבי התכנון של השנה הבאה. להזמין אותם למפגשים ולהקשיב לצרכים ולהצעות שלהם, ולהציע למשל פתרונות לילדים ללא קליטת אינטרנט טובה, ילדים ששומרים על אחים קטנים וכד'. התאמה אישית לכל משפחה.

אקטואליה
התייחסות לאירועים אקטואליים שקרו בזמן שהיינו בבית - מקרי גזענות, אפליה וכו'. לעודד מעורבות חברתית ואזרחית.

פרסונליות
אפשרות לבחור כמה ומתי לבוא לבית הספר: בעקבות החוויה מהשנה שעברה, חלק רוצים לבוא רק פעם פעמיים בשבוע, וחלק רוצים לבוא כל יום. תלוי במצב בבית, ברצון הילד/ה, בעבודות ההורים (רופאים, מורים....). להקשיב, לבחון כל מקרה לגופו ולאפשר בחירה!
עיקרון 3: Student Agency
מוטיבציה
המחקר מראה שאם מנסים להעביר את התכנים הבית ספריים הרגילים לאונליין, יש ירידה בהישגים בעיקר בקרב תלמידים מרקע בעייתי ובקרב תלמידים מתקשים. לעומת זאת, אם עוברים ללמידה שמובלת על ידי תחומי העניין של התלמידים עצמם, יש עלייה דרמטית במוטיבציה ואפשר לראות הפקה של תוצרים ברמה גבוהה (בתחומי האומנות, תכנות, כתיבה וכד').

אוטונומיה
המוטיבציה גדלה כשלתלמידים יש יכולת שליטה בלמידה, לכן כדאי להרחיב את האוטונומיה של התלמידים ולאפשר בחירה מה ואיך ללמוד.

לחגוג הצלחות
מומלץ לפתוח את השנה בחגיגת הלמידה שנעשתה בבית. במקום להדגיש את החומר שהפסדנו בגלל המגפה, לספר מה כן למדנו. למשל: ניהול זמן והתארגנות עצמית, שימוש בטכנולוגיה, השתתפות במפגשי זום; חלק למדו איך ללמד אחים צעירים, חלק התחילו עבודה חדשה או השתתפו במחאות אזרחיות שונות. כל אחד מכין פוסטר או שקף להצגת משהו שלמד בחצי שנה האחרונה והוא הכי גאה בו. המורים יכולים להיעזר בזה אחר כך כדי לתכנן המשך למידה.

Base Camp
בית הספר כ"מחנה בסיס" שממנו יוצאים לסוגים שונים של מסעות למידה. לדוגמה:

בשני השבועות הראשונים מקיימים למידת פרויקטים על מקצועות שונים: ראיונות עם בעלי המקצוע, הכנת סרטונים, תכנון שאלות ועוד. חלק נעשה בביה"ס וחלק בימים שבהם לומדים מהבית.

בהמשך כל מורה מציע/ה מספר קורסים קצרים בני כחודש בנושא מסוים (מודולה). הקורסים ניתנים בסבבים מדי חודשיים.

התלמידים בוחרים קורסים בהקשר למקצוע שבו בחרו להתמחות, ומקבלים בכל מודולה תוכנית חודשית.

באמצע החודש מציעים הצעה לפרויקט ובסוף החודש מציגים אותו.

חלק מהעבודה שיתופית וחלק עצמית.

כל תלמיד/ה גם מציע/ה פרויקט עצמאי ומוצא/ת מורה מלווה. פעם בשבוע נפגשים לעשות יחד תכנון שבועי.

ביטול שנת יב
במקום לקיים שנת יב מתסכלת שבה סביר להניח שרוב השגרות המסורתיות לא יוכלו לצאת לפועל (מסיבות סיום, נשף וכד'), ולאור העלייה בצרכים חברתיים בקהילה, מכריזים על ביטול שנת יב. במקום זאת, כל התלמידים מתנדבים במקומות שונים:

עזרה בהוראה לשכבות צעירות בבית הספר או ביסודי

פעם בשבוע נפגשים בקבוצות שייכות קטנות כדי לשוחח על ההתנדבות: מעלים חוויות, חולקים קשיים, מתייעצים. מעין קבוצת תמיכה חברתית עם מורה מלווה. המורים של יב מתפנים לעזרה בכיתות אחרות, וחדרי הכיתות של יב פנויות לטובת ריווח השכבות האחרות.
עיקרון 4: "מארי-קונדואינג"
לצמצם (Decluttering)
האתגרים גדלו והמשאבים כנראה יקטנו. לכן צריך לעשות פחות דברים, אבל יותר טוב. האינסטינקט שלנו הוא להצטמצם רק ללימודי ליבה, אבל אז מגיעים לשיטת כיתות מב"ר ורק מתכוננים לבחינות. זה לא מתאים למצב העניינים כיום. האלטרנטיבה היא ללמד מבחר מגוון של תחומי דעת, אבל בכל אחד מהם להצטמצם למעט נושאים ולהעמיק בהם. לבחור נושאים שמקדמים וול-ביינג ומיומנויות.

צוותי מורים עוברים על תוכנית הלימודים במקצוע שלהם, ומחלקים את התכנים ל-5 "סלים":

1. נושאים ספירליים שחוזרים מדי שנה (כתיבת טיעון): לא חייבים לחזור עליהם כל כך הרבה!

2. Nice to Have: דברים שהוכנסו לתוכנית הלימודים אך אינם הכרחיים. אפשר לוותר כרגע.

3. נושאים שדורשים רציפות והמשכיות: חומר שבנוי על ידע קודם.

4. נושאים מהותיים וחיוניים לתחום: ליבת המקצוע.

5. מיומנויות שחשוב לתרגל שוב ושוב.

על בסיס כל הנ"ל - מתיישבים לבנות את תוכנית הלמידה, עם מיקוד רק במה שבאמת חשוב!

גישות מבוססות כישורים (Competency-Based)
לכל יחידת לימוד ולכל נושא יש מחוון ברור של כישורים נדרשים, ורשימת משימות שמאפשרות לתלמידים להדגים שליטה בנושא. למשל: מבחן בכתב, כתיבת חיבור, הצגת פרויקט, תשאול בעל פה (דגש על הצעת מגוון ובחירה). מי שרוצה ללמוד לבד - מעודדים זאת. מי שצריך ליווי צמוד יותר - מקבל.

מערכת שעות "בלוקים" (Block Schedules)
היום נפתח בביה"ס או בבית, במפגש לא-פורמלי עם קבוצת השייכות הקטנה (Advisory), ואחריו יש בסה"כ 4 יחידות זמן:

בלוק בוקר

הפסקה חברתית + אוכל

בלוק צהריים

זמן לתרגול ופרויקטים

כל בלוק = שעתיים, כל מקצוע = 2 בלוקים שבועיים. כל בלוק נפתח במפגש קצר (סינכרוני), ואז יציאה לקבוצות עבודה קטנות. בסוף סיכום בקצרה: " Shipping Check" - מה כבר הושלם ו"נשלח" במהלך הבלוק הזה.

הבלוק האחרון ביום מוקדש לפעילות בניהול עצמי: אין שיעורים אבל אפשר להיעזר במורים פנויים.
עיקרון 5: זמן במבנה ביה"ס = זהב
לפחות 50% מהזמן רצוי להקדיש לשיעורי בחירה ולפעילויות לא-פורמליות. מי שסיים בבית את המשימות של לימודי הליבה, יכול לבחור מבין קורסי הבחירה ופעילויות חברתיות אחרות. מי שלא השלים, יכול לקבל עזרה במשימות שהתקשה בהן.

Meeting Spaces
חלוקת כל שטח ביה"ס לאזורי מפגש שבהם נפגשים בקבוצות קבועות, עם עדיפות למרחבי חוץ מסומנים בבהירות.

תלמידים מובילים
ועדות וחוגים (Clubs), מנוהלים על ידי תלמידים בוגרים כדי לסכן כמה שפחות מורים מבוגרים בהגעה פיזית למבנה בית הספר. במקרה הצורך, מורים יכולים לתמוך ב-זום.

" הבית בשביל קוריקולום, בית הספר בשביל יחסים"
בבית קוראים חומר, צופים בסרטונים, נפגשים בקבוצות קטנות כדי לדבר על משימות.
בביה"ס - רק מה שלא ניתן לעשות בבית: שיחות על ענייני היום, מפגשים אישיים עם מורים למעקב ולתכנון שבועי, מעבדות, מייקרספייס...

אופציה מנוגדת: הבית לפרויקטים, בית הספר לליווי ולהקניה (Tutorials).
עיקרון 6: לטפח למידה במשפחה ובקהילה
לקראת המעבר ללמידה היברידית בספטמבר, צריך לקחת בחשבון שתידרש תמיכה משפחתית גדולה יותר, וחשוב לתת תמיכה קהילתית למי שחסרה לו תמיכה כזו בבית.

להציע למשפחות לקבוע לעצמן משבצות למידה קבועות של הורים וילדים לפי תחומי עניין משותפים (בלי קשר לתוכנית הלימודים הבית ספרית, רק כדי להתרגל ללמוד יחד).

להציע עזרה לשכנים, לילדים שהוריהם עובדים עד מאוחר וכו'.

לתת עזרה בשיעורי בית בפארקים או בספריות.

Micro School
מספר משפחות מתחברות יחד ללמידה בבקרים ולבילוי משותף אחר הצהריים. יומיים בשבוע הולכים לבית הספר כרגיל, ושלושה ימים נמצאים באחד מהבתים של המיקרו-בי"ס (בסגנון קייטנת הורים).
המיקרו-בי"ס הוא רב-גילי: כדי לאפשר זמן מחשב לכולם, הגדולים לומדים בבוקר ואחר כך משחקים ויוצרים, והצעירים הפוך. ילדים בוגרים עוזרים לקטנים, וכל יום יש הורה אחראי.

ניתן לאפשר לתלמידים אחראים וחזקים שמעוניינים בכך, ללמוד רק מהבית מערכת מלאה (כולל מפגשים חברתיים סינכרוניים). מלווים אותם מורים מבוגרים או בסיכון, שלא יכולים להגיע פיזית למבנה ביה"ס. יקטין את הכיתות למי שכן מגיע.
עיקרון 7: למידה ארגונית
הכרחי להפחית זמן מורה-תלמיד/ה לטובת זמן שיתופי של מורים.

מורים תחילה
כל יום נפתח בשעה שבה המורים עובדים יחד. התלמידים מצטרפים מאוחר יותר.

פעמיים בשבוע: פגישות זום בנושא מקצועי שהוחלט עליו מראש, וכל המורים במחוז/בעיר יכולים להצטרף ולהתייעץ, לחלוק חומרים וכו'.

פעמיים בשבוע: פגישות של מורי השכבה בביה"ס להחלפת מידע ותיאומים.

פעם בשבוע: מליאה בית ספרית לשיחה על עניינים כלל בית ספריים.

שיתופי פעולה מורים-תלמידים
כדי לפתח דרכי למידה תוך ניסוי ותעייה, כדאי לשתף את התלמידים בהתייעצות מתמדת על היעילות של השיטות השונות.
שילוב מתודות של כיתה הפוכה עם מינוי של מתרגלים צעירים מבין התלמידים החזקים בכל מקצוע, יכול לשחרר את המורים ליותר עבודה בין-אישית ופחות הקניה פרונטלית לכלל הכיתה.
לסיכום
יש פה מלא רעיונות שחלקם קטנים ומתאימים ליישום של מורה בודד/ת בכיתה, ואחרים גדולים ודורשים התגייסות כלל בית ספרית. בכל מקרה, הרעיון הכללי ברור: מערכת החינוך תעשה טעות אם תקטין ראש ותנסה לחזור כמו בובת נחום-תקום למה שהיה לפני הקורונה.

כמו ששמעתי בסמינר זום בין-לאומי שהשתתפתי בו לאחרונה (היו כל כך הרבה! כבר לא זוכרת איזה מהם): Never Waste a Crisis - לעולם אל תבזבזו משבר! הלמידה ההיברידית עשויה להתגלות כמפתח לשינוי שכולנו ייחלנו לו...
מורים? תלמידים? מנהלים? הורים?
קחו את הרשימה הזו, אספו את הקהילה שלכם, ותתחילו לדמיין ביחד את הסיפור של בית הספר שלכם: אפשר להיעזר ב-7 העקרונות הנ"ל כדי ליצור קבוצות חשיבה, לנסח עקרונות אחרים שאתם מאמינים בהם, או להקים ועדות פעולה קטנות שיהפכו את העקרונות והרעיונות למעשים בשטח שמתאימים בדיוק בשבילכם. בהצלחה!!!

רוצים ללמוד עוד? ראו גם:
- מחשבות על האטה בחינוך
- הקלטה של וובינר שהתארחתי בו אצל נאוה לוי מאתר Lergo: למידה מהבית, חינוך ביתי או בית ספר היברידי? למה, מה ואיך

עקבו אחריי גם בפייסבוק

# data[].attributes.attachment_link.title
מדמיינים את ספטמבר

# data[].attributes.attachment_link.description
דו"ח שפורסם ב-3 ביולי 2020, מנסה לעזור לנו לדמיין כיצד ייראו בתי הספר בספטמבר הקרוב, כאשר בעולם כולו יעברו ככל הנראה לסוגים שונים של למידה היברידית: למידה שחלק ממנה מתקיים במבנה ביה"ס וחלק מתקיים בבית. המסמך ממש מעשי ומוצלח לדעתי, אז תרגמתי באופן חופשי לעברית את עיקרי הדברים.

# data[].attributes.attachment_link.title
_�משחקי הזום_ (1)

# data[].attributes.headline
סליחה על השאלה

# data[].attributes.subject
סליחה על השאלה

# data[].attributes.body
אפשר להסתכל על התוכניות ולבנות שיח ואפשר ליצור תכנים חדשים. ילדים בוחרים תוכן, מעלים שאלות מצלמים וכ'...

# data[].attributes.headline
מאגר ידע של הורים/ מורים/ תלמידים 

# data[].attributes.subject
מאגר ידע של הורים/ מורים/ תלמידים 

# data[].attributes.body
למידת עמיתים, שימוש במשאבים פנימיים....

# data[].attributes.headline
המרחב הפדגוגי- למידה מרחוק

# data[].attributes.subject
המרחב הפדגוגי- למידה מרחוק

# data[].attributes.attachment_link.provider_name
פורטל עובדי הוראה | מרחב פדגוגי

# data[].attributes.attachment_link.readable_text
יחידות הוראה מתוקשבות

מחולל ההוראה הוא פלטפורמה דיגיטלית לבניית שיעורים בהתאמה אישית. באמצעות מחולל ההוראה תוכלו לגרור את התכנים המוצעים לשיעור האישי ולהוסיף חומרים כרצונכם. את השיעורים שפיתחתם שִמרו באזור האישי במרחב הפדגוגי. היכנסו ליחידות ההוראה המתוקשבות ולסרטוני ההדרכה והחלו לחולל שיעורים.
לצפייה בסרטון

פורטל זה נבנה עבור מורים ונועד לשימוש צרכי חינוך בלבד. העמוד מכיל קישורים לאתרים חיצוניים שאינם אתרי משרד החינוך. תוכן אתרים אלה וכל המוצג בהם (לרבות פרסומות) הינו באחריות בעלי האתרים בלבד. אם נתקלתם בבעיה כלשהי או שיש לכם הצעות או הערות בנוגע לתוכן, באפשרותכם לפנות אלינו בקישור זה.

# data[].attributes.attachment_link.title
מרחב פדגוגי - דף הבית | משרד החינוך

# data[].attributes.attachment_link.description
יחידות הוראה מתוקשבות מחולל ההוראה הוא פלטפורמה דיגיטלית לבניית שיעורים בהתאמה אישית. באמצעות מחולל ההוראה תוכלו לגרור את התכנים המוצעים לשיעור האישי ולהוסיף חומרים כרצונכם. את השיעורים שפיתחתם שִמרו באזור האישי במרחב הפדגוגי. היכנסו ליחידות ההוראה המתוקשבות ולסרטוני ההדרכה והחלו לחולל שיעורים. לצפייה בסרטון פורטל זה נבנה עבור מורים ונועד לשימוש צרכי חינוך בלבד.

# data[].attributes.attachment_link.title
מדמיינים את ספטמבר- וריאציה אחרת

# data[].attributes.body
https://www.youtube.com/watch?v=8xCnzavNiM4

# data[].attributes.headline
תכנים לפתיחת שנה

# data[].attributes.subject
תכנים לפתיחת שנה

# data[].attributes.attachment_link.title
תכנים לפתיחת שנה - שיעורי חינוך מקוונים

# data[].attributes.attachment_link.title
מצגת-וובינר-פתיחת-שנה

# data[].attributes.headline
קלפים על הדרך

# data[].attributes.subject
קלפים על הדרך

# data[].attributes.attachment_link.title
קלפים על הדרך

# data[].attributes.headline
אוסף של רעיונות

# data[].attributes.subject
אוסף של רעיונות

# data[].attributes.attachment_link.title
למידה מרחוק - שאיפה

# data[].attributes.attachment_link.description
למידה מרחוק - שאיפה

# data[].attributes.headline
מתחילים שנה בזום

# data[].attributes.subject
מתחילים שנה בזום

# data[].attributes.attachment_link.title
מתחילים שנה בזום

# data[].attributes.attachment_link.title
קלפי שיח_ הכרות